Poskantore gevaarliker as strande? | Netwerk24
Deur Koba Boshoff 31 Desember 2020 05:09
Die meeste van die land se strande, kuierplekke en parke is nou gesluit weens die gevaar van Covid-19. Vandeesweek het ek twee ure lank in 'n poskantoor gewag om my bakkie se lisensie te betaal en gesien ook dáár is 'n ernstige gevaar.
Mense wat staatstoelae ontvang, het in die poskantoor saamgedrom, en die meeste het nie 'n veilige afstand gehandhaaf of 'n masker gedra nie. In die tyd wat ek daar was, het die posmeester twee keer vir hulle verduidelik dat daar nie genoeg geld is om almal te betaal nie en dat hulle die volgende dag moet terugkom, maar baie het nie gehoor gegee nie en bly saamdrom.